**Referat fra styremøte i Buskerud Bygdekvinnelag**

30. august 2017 hos Reidun Røisli på Vikersund

Tilstede: Inger Margrethe Medhus, Else Hval, Sølvi Jødal, Mette Rustand, Reidun Røisli, Birgit Flesaker og Kristin Baalerud.

Frøydis Løkensgard hadde meldt forfall.

**Sak 13/17: Godkjenning av innkalling og saksliste**

Vedtak: Enstemmig godkjent

**Sak 14/17: Godkjenning av referat fra styremøte 24.4.2017**

Vedtak: Enstemmig godkjent

**Sak 15/17: Referatsaker**

**1. Knappebilde**

Frøydis Løkensgard har spurt Hanne Strøm (opphavskvinnen) og hun har sagt ja til

evtl. å male sponplaten , sette på knapper, og få på et glass som holder knappene på plass.

**2. Gjennomgang av protokoll fra NBK’s styremøte 21.4.2017:**

**a) Prosjektet kvinner UT:** Sosan Asmari Mollestad er ansatt som prosjektleder.

Norges Bygdekvinnelag ønsker å sette fokus på «inkludering» og «integrering» i organisasjonen gjennom aktiviteter i regi av lokallagene og kompetanseheving blant medlemmene. Med støtte fra Gjensidigestiftelsen satser Norges Bygdekvinnelag i 2017 og 2018 på å fremme og styrke inkluderingsarbeidet i organisasjonen gjennom prosjektet Kvinner UT.

Mål for prosjektet

Målet med prosjektet er å etablere møteplasser og kvinnenettverk som styrker minoritetskvinner og tilflytteres deltagelse i lokalsamfunnet og hever integreringskompetansen til bygdefolket.

Hovedinnsatsen handler om «å få kvinner ut» og skape samhold gjennom felles aktiviteter i nærmiljøet.

Delmål for prosjektet:

* Skape en uformell arena for kultur- og språkutveksling
* Skape aktiviteter som har en positiv effekt på folkehelsen
* Bli kjent med den nære naturen med fokus på kunnskap om nyttevekster og lokale råvarer

**b) NM i grautkoking.**

NM i grautkokong går av stabelen en gang under Dyrsku’n i Seljord 8. – 10. september 2017. Alle bygdekvinner oppfordres til å stille opp å koke eller heie på andre bygdekvinner som koker.

**c) Deltakelse i Årsmøtet i Norges Bondelag 14. – 15. juni 2017.**

Sølvi Jødal ble valgt til utsending på årsmøtet i Norges Bondelag i Sarpsborg sammen med 6 andre representanter fra NBK. Hun deltok der.

**3. NBK’s inspirasjonsseminar 20. – 22.10.2017 i Bergen**

Tema er **Mangfold**. Sølvi Jødal er påmeldt.

 **4. I forbindelse med stortings- og fylkestingsvalget**

a) «En dag i Grønne Lier». Mette Rustand fortalte om busstur for politikerne med rundtur omkring på flere gårder i Lier

b) Flere lag/sonerepresentanter har fått inn NBK’s innlegg om «Ja, til skolemat» i flere aviser

 **5. Sonemøter**

Følgende soner har bestemt sonemøter:

Sone F: 5. september Arrangør er Røyken BK

Sone A: 2. november Arrangør er Torpo BK

Sone D: 21. november Arrangør Sognedalen BK

 **6. Norsk Tradisjonsmat**

21 lag i 10 fylker, 4 fra Buskerud, har til nå sendt inn oppskrifter til NBK’s prosjekt Norsk Tradisjonsmat. Styret oppfordrer alle lag i Buskerud om å sende inn sin matskatt/gjerne gjøre noe ut av kåringa av lagets matskatt. Mer informasjon kan fås hos May Britt Dannemark tlf. 41289237

**7. I forbindelse med Landbruksoppgjøret**

Lier Bygdekvinnelag v/ Mette Rustand deltok aktivt i Buskerud Bondelags aksjon i Lier 19. mai 2017, og hun og Else Hval deltok under demonstrasjonen Norges Bondelags demonstrasjon i Oslo 23. mai 2017

**8. Fellesmøte for Numedal i Rollag**

Kristin Baalerud fortalte kort fra møtet i Rollag der Sosan Asmari Mollestad var tilstede og fortalte om NBK’s prosjekt Kvinner UT.

 **9. Øst-Modum BK**

Øst-Modum har siste år fordoblet medlemstallet! Og holder på med mange aktiviteter; Arrangert olsokfeiring for hele familien, servert på Bluegrassfestivalen på Gulsrud Leirsted, skal lage rognebærgele på neste medlemsmøte og plukke 100 liter tyttebær til et mikrobryggeri i Mjøndalen i bytte mot ølsmakekurs.

 **10. Svene Bygdekvinnelag**

Under den årlige kultursøndagen på Dåset bygdetun var tema i år Jul i juli med julinissen til stede.

**11. BBK’s arbeidsplan vedtatt på årsmøtet 2017**

Styret gikk gjennom arbeidsplanen for å se hvordan vi lå an i løypa og vi synes det ser bra ut.

**Sak 16/17: Søknader til Lang, Lang, Rekke-kontoen**

Det ble satt av 40.000,- kr. på årsmøtet på Lampeland for arbeidsårene 2016/2017 og 2017/2018. Noe av pengene ble delt ut forrige styremøte.

Etter oppfordring gjentar styret nok en gang vedtaket som ble gjort på årsmøtet i BBK i 2007:

***Årsmøtet 17. mars 2007 i BBK vedtar at overskuddet etter salget av boka "Lang-lang-rekke" skal brukes til beste for medlemmene.***

***Dette kan være til kurs, sonemøter, deltakelse i arrangementer, prosjekter og lignende. Begrenset søknad om midler sendes via styret i lokallagene, som videresender søknaden til BBK, som fordeler midlene. Det settes to søknadsfrister i året, 1. mai og 1. november.***

***Styret i BBK vil også ha anledning til å benytte av disse pengene til tiltak/bruk som styret finner viktig og nødvendig. Årsmøtet bestemmer hvert år størrelsen på beløpet som skal brukes.***

**Sak 17 /17: Årsmøte 2018 i Buskerud Bygdekvinnelag**

**Årsmøte 2018 blir lørdag 10. fra kl. 15.00 og søndag 11. mars 2018 i Drammen.**

Det er Sone F = Lier, Hurum og Røyken som skal være vertskap.

Laga i Sone F jobber videre med saken i samarbeid med styret i BBK. Mette Rustand er ansvarlig fra styret.

**Sak 18 /17: Kurs for valgkomiteer**

NBK arrangerer kurs for valgkomiteer og Anne Marie Henriksen og Alette Lund er påmeldt fra Buskerud på Gardermoen 24. september 2017. Sølvi Jødal søker NBK om støtte til kurset.

**Sak 19 /17: Nedre Buskerud-bunaden**

Frøydis Løkensgard forhører seg nå i NBK om hvordan vi skal gå fram for å sikre opphavsretten til bunadene.

**Sak 20 /17: Verdens Matvaredag 16. oktober 2017**

I siste lagsutsendinga fra NBK oppfordret de alle lokallaga å ha stand utenfor butikker som er tilknyttet Gartnerhallen for å fokusere på bruk av norske grønnsaker. Gartnerhallen dekker via NBK kostnader til utdeling av grønnsaker til å lage suppe av. Framgangsmåte og påmeldingsskjema var i denne lagsutsendinga og **fristen for påmelding** til å få grønnsaker til utdeling gratis er **4. september 2017.** Pr. møteavholdelse veit vi at Hole og Øst-Modum har søkt. Morsom og ganske enkel aktivitet, tror vi.

**Sak 21 /17: Lik kontingent for alle lag i NBK. Høring**

NBK har bedt om uttalelse på om ikke alle lag i NBK burde ha lik kontingent. Svar fra Buskerud som Sølvi sender inn: Laga må selv få bestemme hvor høy lokallagskontingenten skal være/ev. hva de vil sponse sine medlemmer med, og NBK må kunne takle dette ved sentral innkreving.

**Sak 22 /17: Opplæring av tillitsvalgte i lokallaga/inspirasjonsseminar**

Vi vil ta Buskerud Bygdeungdomslag på ordet om at de kan være kursledere for oss i diverse tema, (sagt på årsmøtet på Lampeland) og prøver å få i gang kurs for tillitsvalgte i lokallaga eller et inspirasjonsseminar. Vi satser på Tyrifjorden 18. november 2017. Vi vil kurse i ledelse, IT, sekretærens og kassererens oppgaver i tillegg til det generelle å være tillitsvalgt. Kristin Baalerud tar kontakt med leder i BBU. NBK gir støtte til opplæring av tillitsvalgte, og vi vi søke om tilskudd derfra etterhvert.

Ingen hadde saker under punktet eventuelt.

**Neste styremøte blir hos Else Hval på Norderhov 4. oktober 2017 kl. 17.00**